CELEX: 62011CB0486
Language: fi
Date: 2013-03-21 00:00:00
Title: Asia C-486/11: Unionin tuomioistuimen määräys (kymmenes jaosto) 21.3.2013 (Tribunal da Relação de Guimarãesin (Portugali) esittämä ennakkoratkaisupyyntö) — Jonathan Rodrigues Esteves v. Companhia de Seguros Allianz Portugal SA (Työjärjestyksen 99 artikla — Moottoriajoneuvojen käyttöön liittyvän vastuun varalta otettava vakuutus — Direktiivit 72/166/ETY, 84/5/ETY, 90/232/ETY ja 2005/14/EY — Oikeus saada korvausta moottoriajoneuvojen käyttöön liittyvän vastuun varalta otettavasta vakuutuksesta — Vakuutetun vahingonkorvausvastuu — Vahinkoa kärsineen myötävaikutus — Korvausoikeuden poistaminen tai rajoittaminen)

3.8.2013   
            
            
               FI
            
            
               Euroopan unionin virallinen lehti
            
            
               C 225/41
            
         Unionin tuomioistuimen määräys (kymmenes jaosto) 21.3.2013 (Tribunal da Relação de Guimarãesin (Portugali) esittämä ennakkoratkaisupyyntö) — Jonathan Rodrigues Esteves v. Companhia de Seguros Allianz Portugal SA
   (Asia C-486/11) (1)
   
   (Työjärjestyksen 99 artikla - Moottoriajoneuvojen käyttöön liittyvän vastuun varalta otettava vakuutus - Direktiivit 72/166/ETY, 84/5/ETY, 90/232/ETY ja 2005/14/EY - Oikeus saada korvausta moottoriajoneuvojen käyttöön liittyvän vastuun varalta otettavasta vakuutuksesta - Vakuutetun vahingonkorvausvastuu - Vahinkoa kärsineen myötävaikutus - Korvausoikeuden poistaminen tai rajoittaminen)
   2013/C 225/70
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal da Relação de Guimarães
   
      Asianosaiset
   
   
      Kantaja: Jonathan Rodrigues Esteves
   
      Vastaaja: Companhia de Seguros Allianz Portugal SA
   
      Oikeudenkäynnin kohde
   
   Ennakkoratkaisupyyntö — Tribunal da Relação de Guimarães — Moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14.5.1990 annetun neuvoston direktiivin 90/232/ETY (EYVL L 129, s. 33) 1 a artiklan tulkinta — Kansalliset säännökset, jotka mahdollistavat sen, että vahingonkärsijän oikeus korvaukseen liikenneonnettomuudesta evätään hänen myötävaikutustaan mainittuun onnettomuuteen koskevan tapauskohtaisen arvioinnin perusteella
   
      Määräysosa
   
   Moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24.4.1972 annettua neuvoston direktiiviä 72/166/ETY, moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 30.12.1983 annettua toista neuvoston direktiiviä 84/5/ETY ja moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14.5.1990 annettua kolmatta neuvoston direktiiviä 90/232/ETY on tulkittava siten, etteivät ne ole esteenä kansallisille vahingonkorvausoikeuden säännöksille, joiden perusteella voidaan vahingonkärsijän yksinomaista tai osittaista myötävaikuttamista omaan vahinkoonsa koskevan tapauskohtaisen arvioinnin perusteella poistaa onnettomuuden vahingonkärsijän oikeus vaatia korvausta onnettomuuteen osallisen moottoriajoneuvojen käyttöön liittyvän vastuun varalta otetusta vakuutuksesta tai rajoittaa sitä.
   
      (1)  EUVL C 355, 3.12.2011.